Lovran, 3. srpnja 2020.

Roditeljima

– svima –

Poštovani roditelji,

sukladno odluci Ministarstva znanosti i obrazovanja, a u skladu sa Zakonom o udžbenicima i drugim obrazovnim materijalima za osnovnu školu (NN 116/18), za sve udžbenike obveznih i izbornih predmeta od prvog do osmog razreda sredstva se osiguravaju iz Državnoga proračuna, a nabavu udžbenika provodi Škola.

**Udžbenici će se preuzeti u Školi na početku nove školske godine.**

Škola **ne provodi** nabavu drugih obrazovnih materijala koji se **ne pokrivaju sredstvima iz Državnog proračuna**.   
Druge obrazovne materijale **koje financiraju roditelji** čine radne bilježnice, zbirke zadataka, likovne mape, kutije za Tehničku kulturu, oprema za Tjelesnu i zdravstvenu kulturu, školski pribor i ostali radni materijali.   
Nastavnici pojedinih predmeta prilikom odabira drugih obrazovnih materijala vodit će brigu o njihovoj svrsishodnosti te o troškovima koji terete roditelje.  
  
Molimo Vas da potpisom date suglasnost za nabavu drugih obrazovnih materijala koje kupujete sami.

Popis za svaki razred pronaći ćete na mrežnim stranicama Škole, najkasnije 15. srpnja 2020.

Ime i prezime učenika: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Razred koji će pohađati školske 2020./2021. godine: \_\_\_\_\_\_\_\_\_\_\_\_\_\_

Potpis roditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_